Koordinate: 52° 15′ 24" SGŠ, -7° -7′ -45" IGD

**Voterford** (engl. , ir. *Port Láirge*) je peti po veličini i značaju grad u Republici Irskoj i najvažniji grad na jugoistoku ostrva. Voterford je istovremeno i samostalni gradski okrug u okviru države, budući da ima zvanje velegrada.

Prirodni uslovi
---------------

Grad Voterford se nalazi u jugoistočnom delu irskog ostrva i Republike Irske i pripada pokrajini Manster, dok je preko reke Šur pokrajina Lenster. Grad je udaljen 165 kilometara južno od Dablina. 

**Reljef**: Voterford je smešten u ravničarskom području, u krajnjem delu istoimenog Voterfordskog zaliva, na mestu ušća reke Šir u more. Nadmorska visina središnjeg dela grada je oko 15 metara.

**Klima**: Klima u Voterfordu je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima. Godišnja količina padavina je oko 530 mm/m², pa je kraj sušniji od ostatka države.

**Vode**: Voterford se nalazi u zaleđu Voterfordskog zaliva, dela Atlantskog okeana i jednog od najboljih prirodni luka na ostrvu. Grad se obrazovao na estuarskom ušću reke Šur u zaliv.

Istorija
--------

Područje Voterforda bilo naseljeno već u vreme praistorije. Prvo naselje zabeleženo je u vreme vikinških osvajanja, 853. g. Dato naselje je osvojeno od strane engleskih Normana u 1170. g. što je bio uvod u njihovo zaposedanje Irske. Naselje je odmah dobilo gradska prava, pa je postalo značajno i brzo je napredovalo. U kasnom srednjem veku Voterford je bio po značaju drugi u Irskoj, odmah posle Dablina.

Tokom 16. i 17. veka Voterford je učestvovao u burnim vremenima oko borbi za vlast nad Engleskom. Ovo nije oštetilo gradsku privredu, pa je cvetala u 18. veku, posebno brodogradnja i proizvodnja stakla. Međutim, sunovrat privrede grada desio se sredinom 19. veka u vreme irske gladi.

Voterford je od 1921. g. u sastavu Republike Irske. Oporavak grada započeo je tek poslednjih decenija, kada je Voterford ponovo zabeležio nagli razvoj i rast.

Stanovništvo
------------

Prema poslednjim procenama iz 2011. g. Voterford je imao oko 45 hiljada stanovnika u gradu i blizu 50 hiljada u široj gradskoj zoni. što je za dvostruko puta više nego pre jednog veka. Poslednjih godina broj stanovnika u gradu se naglo povećava.

Privreda
--------

Voterford je bio tradicionalno industrijsko, lučko i trgovačko središte. Najvažnija industrija nekad je proizvodnja stakla i kristala i brodogradnja.

Poslednjih decenija gradska privreda se mahom zasniva na poslovanju, trgovini i uslugama. Takođe, poslednjih godina turizam postaje sve važnija delatnost u gradu.

Zbirka slika
------------

* Pogled na VoterfordPogled na Voterford
* Saborna crkva grada VoterfordaSaborna crkva grada Voterforda
* Škotski kejŠkotski kej
* Ulica starog dela gradaUlica starog dela grada

Spoljašnje veze
---------------

***Waterford*** na Wikimedijinoj ostavi

* waterfordcity.ie Zvanična stranica grada Voterforda Arhivirano 2006-08-18 na Wayback Machine-u

| * p
* r
* u
Gradovi u Republici Irskoj |
| --- |
| Više od 500 hilj. stanovnika | **Dablin** ++ |
| Između 100 i 500 hilj. stanovnika | **Kork** + |
| Između 50 i 100 hilj. stanovnika | **Golvej** +  • **Limerik** + |
| Između 20 i 50 hilj. stanovnika | **Voterford** +  • Dandalk +  • **Drogeda**  • Brej  • Trali +  • **Kilkeni** +  • Enis + |
| Između 10 i 20 hilj. stanovnika | **Slajgo** +  • Navan +  • Nejs +  • Karlou +  • **Veksford** +  • **Klonmel** +  • Njubridž  • Atlon  • Malingar +  • Leterkeni  • Likslip  • Kilarni  • Portliš +  • Grejstons  • Kaslbar +  • Talamor +  • Balbrigan |
| Sedišta irskih okruga | *Veksford*  • *Viklou*  • *Voterford*   • *Golvej*  • *Dablin*  • *Dan Liri*  • *Dangarvan*  • *Dandalk*  • *Enis*  • *Kavan*  • *Karik na Šenonu*  • *Karlou*  • *Kaslbar*  • *Kilkeni*  • *Klonmel*  • *Kork*  • *Limerik*  • *Liford*  • *Longford*  • *Malingar*  • *Monahan*  • *Navan*  • *Nejs*  • *Nina*  • *Portliš*  • *Roskomon*  • *Slajgo*  • *Svords*  • *Talat*  • *Talamor*  • *Trali* |
| Zadebljanim slovima - status velegrada i grada-opštine • • • • ++ Glavni grad države • • • • + Sedišta irskih okruga |

| * p
* r
* u
Grofovije Irske |
| --- |
| Grofovije poredane prema pokrajinama |
| Connacht | 

Galway (Galway City) **•** 
Leitrim **•** 
Mayo **•** 
Roscommon **•** 
Sligo
 |  |
| Munster | 
Clare **•** 
Cork (Cork City) **•** 
Kerry •
Limerick (Limerick City) **•** 
*Tipperary* (North Tipperary **·**  South Tipperary) **•** 
Waterford (Waterford City)
 |
| Leinster | 

Carlow **•** 
*Dublin* (Dublin City **·**  Dun Laoghaire-Rathdown **·**  Fingal **·**  South Dublin) **•** 
Kildare **•** 
Kilkenny **•** 
Laois **•** 
Longford **•** 
Louth **•** 
Meath **•** 
Offaly **•** 
Westmeath **•** 
Wexford **•** 
Wicklow
 |
| Ulster | 

*Antrim*† **•** 
*Armagh*† **•** 
Cavan **•** 
*Fermanagh*† **•** 
*Londonderry*† **•** 
Donegal **•** 
*Down*† **•** 
Monaghan **•** 
*Tyrone*†
 |
| *kurziv* označava ne-administrativne grofovije. Zagrade označavaju istoimene gradove i netradicionalne grofovije. † označava grofovije Sjeverne Irske |